**Korisliiga-kausi 2013–2014** oli 74. kausi, jolloin pelattiin miesten koripallon Suomen mestaruudesta. Mestaruuden voitti historiansa kolmannen kerran Tampereen Pyrintö, joka voitti myös runkosarjan uudella voittoennätyksellä. Hopeaa saavutti Joensuun Kataja ja pronssia loimaalainen Nilan Bisons, joka lähti kauteen hallinneena mestarina. Sarjanousijana kauteen lähti Tapiolan Honka, I-divisioonaan putosi Korihait. 

Runkosarjan korikuninkuuden voitti Korikobrien Kyle Fogg, joka teki 11 vuoteen ensimmäisenä pelaajana yli 50 pistettä yksittäisessä ottelussa. Ville Kaunisto voitti ensimmäisenä suomalaisena sarjan levypallokuninkuuden. Vuoden pelaajaksi valittiin mestarijoukkueen Antero Lehto.

Kautta värittivät Suomen maajoukkuepelaajien poikkeuksellisen runsas määrä sarjassa, neljän joukkueen osallistumiset kansainvälisiin sarjoihin ja toisaalta joidenkin joukkueiden taloudelliset vaikeudet.

Yleisö
------

Kaudella 2013–14 Korisliigaottelua seurasi paikan päällä keskimäärin 862 katsojaa. Runkosarjan osalta katsojakeskiarvo oli 824 ja pudotuspelien osalta 1195. Kauden korkein katsojakeskiarvo oli Joensuun Katajalla, 1266 katsojaa ottelua kohti. Yli tuhannen katsojan keskiarvon pääsivät myös Tampereen Pyrintö 1163 katsojalla sekä KTP-Basket 1144 katsojalla. Vähiten katsojia katsomoihin keräsivät Namika Lappeenranta (463 katsojaa), sekä Korikobrat (506 katsojaa). Kauden korkein yksittäisen ottelun katsojamäärä, 4557, saavutettiin 17. toukokuuta 2014 Tampereella Pyrinnön ja Joensuun Katajan kolmannessa loppuottelussa. Kyseisen ottelun yleisömäärä oli yksittäisen Korisliigaottelun suurin ainakin sitten kauden 2006–2007. 2000 katsojan raja ylitettiin kaikissa neljässä loppuottelussa, jotka pelattiin tavallista suuremmissa halleissa.

Televisio ja radio
------------------

Kauden aikana Korisliigan televisionäkyvyydestä huolehtivat URHOtv, VeikkausTV ja Yleisradio. Suorina lähetyksinä näytettyjä runkosarjaotteluita kertyi kauden aikana URHOtv:ltä 26. Myös Yleisradio palasi näyttämään kotimaista koripalloa muun palloilun ohessa television Urheiluviikonloppu-lähetyksissään TV2:lla runkosarjavaiheessa kolmen ottelun verran. Radiossa Yle Puhe lähetti yksittäisiä suoria otteluselostuksia tammikuusta 2014 alkaen. Selostajana toimi Jouko Vuolle.

Kauden alussa URHOtv jatkoi sopimuksensa mukaisesti Korisliiga-ottelujen viikoittaista televisiointia pääasiassa keskiviikkoisin.
 URHOtv:n ajauduttua taloudellisiin vaikeuksiin ja keskeytettyä jakelunsa hieman ennen runkosarjan loppua 1. huhtikuuta ottivat Yleisradio ja VeikkausTV Korisliigan pudotuspelit ohjelmistoonsa. VeikkausTV näytti muun muassa molemmat viidennet välieräottelut selostajinaan Henri Inki ja Kristian Palotie.

YLE näytti kaikki loppuottelut suorina lähetyksinä. Kaikki loppuottelut näkyivät YLE Areenassa ja kolme viimeistä ottelua myös TV2:lla. Kaikki loppuottelut kuuluivat myös radiossa YLE Puheella. YLEn lähetyksissä selostajana toimi Antti-Jussi Sipilä ja kommentaattorina Maurizio Pratesi. Lisäksi lähetyksissä oli toimittajista mukana Inka Henelius.

Kansainväliset sarjat
---------------------

*Pääartikkeli: ULEB Eurocup 2013–2014, EuroChallenge 2013–2014 ja Baltian liiga 2013–2014*
Neljä joukkuetta osallistui Korisliigan ohella kansainvälisiin sarjoihin. Loimaa pelasi Euroopan toiseksi korkeinta joukkuekilpailua Eurocupia ensimmäisenä suomalaisjoukkueena 15 vuoteen, KTP-Basket sekä Joensuun Kataja EuroChallengea ja Tampereen Pyrintö Baltian liigaa.

Loimaa pelasi kaksi ensimmäistä kotiotteluaan Helsingin jäähallissa, kunnes joutui siirtämään loput Vantaan Energia -areenalle tapahtumavarausten vuoksi. Loimaalaiset voittivat alkulohkonsa kymmenestä ottelusta viisi ja putosivat jatkosta keskinäisten ottelujen yhden pisteen korierolla. EuroChallengessa KTP-Basket pelasi sponsorinimellä Team TEHO Sport. Kotkalaiset selviytyivät alkulohkossaan toiselle sijalle kolmella voitolla ja kolmella tappiolla. Joukkue eteni jatkoon 16 parhaan joukkoon keskinäisten ottelujen korierolla. Kataja sen sijaan sijoittui alkulohkossaan kolmanneksi ja putosi jatkosta. Jatkolohkossaan Team TEHO Sport sijoittui kolmanneksi ja karsiutui.

Pyrintö osallistui Baltian liigaan historian ensimmäisenä suomalaisjoukkueena. Se voitti oman alkulohkonsa ja sijoittui kaikki alkulohkot yhdistettynä toiseksi. Pudotuspeleissä Pyrintö eteni välieriin, joissa se hävisi ja joutui pronssiotteluihin. Niissä virolainen Tartu Ülikool/Rock oli tamperelaisia vahvempi, ja Pyrintö sijoittui sarjassa neljänneksi.

Osa Korisliiga-seuroista ja muun muassa Suomen Koripalloliiton kilpailutoiminnan johtaja Tom Westerholm kokivat euro-otteluita pelaavien joukkueiden ottelumäärän liian suureksi. Suomen cupia/Liigacupia ei tällä kaudella ensimmäistä kertaa pelattu, mutta 44 Korisliiga-ottelun lisäksi kansainvälisiä otteluita pelanneiden joukkueiden ottelumäärä kasvoi kymmenillä, mikä koettiin pelaajien kannalta raskaaksi ja suomalaisen seurakoripallon kehittymisen kannalta haitalliseksi.

Runkosarja
----------

Runkosarja käynnistyi 4. lokakuuta 2013 ja päättyi 26. huhtikuuta 2014. Runkosarjan kahdeksan parasta pääsivät pudotuspeleihin, ja viimeiseksi sijoittunut joukkue putosi suoraan I-divisioona A:han. Runkosarjan otteluohjelmaa muokattiin edelliskaudesta jonkin verran. Erityisenä syynä tähän oli useiden seurojen osallistuminen kansainvälisiin kilpailuihin, mitä pyrittiin helpottamaan varaamalla etenkin syksyllä pelipäiviä vain kansainvälisiä otteluita varten. Edelliskaudella käytetyllä ns. älypallolla ei kaudella 2013–2014 pelattu. Päätöksessä kuunneltiin pelaajien mielipiteitä. Korisliigalle avattiin verkkoon helmikuussa 2014 oma kotisivu korisliiga.fi.

Kauden aikana Lappeenrannan NMKY jäädytti Pasi Riihelän ja Korihait Erkki Saariston pelipaidan. Tampereen Pyrintö nosti kattoon miespelaajistaan Olavi Ahosen, Arvo Jantusen ja Kalevi Tuomisen pelipaidat.

Kauhajoen Karhun Jussi Eskolalle langetettiin helmikuussa kahden ottelun kilpailukielto "loukkaavasta ja halveksivasta kielenkäytöstä" erotuomareita kohtaan. Damon Williams sai samalla sanamuodolla langetetun yhden ottelun pelikiellon toimistaan valmentajana I-divisioonassa, samoin Loimaan valmentaja Joonas Iisalo pudotuspelien aikana.

Korisliigassa esiintyi kauden aikana poikkeuksellisen runsas määrä siihen mennessä Suomen maajoukkueessa esiintyneitä pelaajia, 19 kappaletta. Myös maajoukkueen valmentajista suuri osa valmensi Korisliigassa kauden aikana. Joulukuussa maajoukkuepelaajista Kouvoihin siirtyi Ville Kaunisto, ja helmikuussa Honkaan palasi Kimmo Muurinen. Mikko Koivisto sen sijaan siirtyi Turkkiin helmikuussa. Ulkomaalaispelaajista aikuisten maajoukkueotteluita oli pelannut Hongan bahamalainen Jaraun Burrows. Namika Lahden takamies Roope Suonio palasi Namika Lahteen loppuvuodesta 2013 lopetettuaan uransa jo kertaalleen lonkkavamman vuoksi. Lisäksi kesken kauden sarjaan siirtyi sen aikana joukkueelleen merkittäviksi nousseita ulkomaalaispelaajia, kuten Kyle Fogg ja Aubrey Coleman.

Runkosarjan voitti Tampereen Pyrintö uudella voittoennätyksellä, 38 voitolla 44 ottelusta. Edellinenkin ennätys, 37 voittoa, oli Pyrinnön nimissä. Pyrintö voitti 16 viimeistä runkosarjaotteluaan eikä hävinnyt kotonaan kertaakaan. Runkosarjan voiton Pyrintö varmisti voitettuaan Loimaan kotonaan 7. huhtikuuta 2014. Nilan Bisons venytti voittoputkeaan alkukaudesta, kunnes Pyrintö katkaisi sen TV-ottelussa kotonaan. Kouvot paransi runkosarjan loppua kohden ja voitti 14 viimeisestä ottelustaan 12. Viimeisistä pudotuspelipaikoista käytiin tiukka kisa, ja niihin ylsivät viimeisillä kierroksilla Tapiolan Honka, Kouvot ja Namika Lahti Salon Vilppaan ja Korikobrien päättäessä kautensa. I-divisioona A:han putosi yli kymmenen kautta pääsarjassa yhtäjaksoisesti pelannut Korihait.

### Sarjataulukko

  
Kataja
Karhu
Korihait
Korikobrat
Kouvot
KTP-Basket
Lahti
Namika Lpr
Bisons
Vilpas
Pyrintö
Honka

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| # |  Joukkue  | O | V | H |  K+ |  K- |  KE | P |
| --- | --- | --- | --- | --- | --- | --- | --- | --- |
| 1 | Tampereen Pyrintö | 44 |  38  |  6  |  3916  |  3339  | +577 | 76 |
| 2 | Nilan Bisons | 44 |  37  |  7  |  3498  |  3035  | +463 | 74 |
| 3 | Joensuun Kataja | 44 |  32  |  12  |  3737  |  3300  | +437 | 64 |
| 4 | KTP-Basket | 44 |  25  |  19  |  3791  |  3561  | +230 | 50 |
| 5 | Kauhajoen Karhu | 44 |  23  |  21  |  3508  |  3588  | -80 | 46 |
| 6 | Tapiolan Honka | 44 |  20  |  24  |  3664  |  3695  | -31 | 40 |
| 7 | Kouvot | 44 |  19  |  25  |  3714  |  3817  | -103 | 38 |
| 8 | Namika Lahti | 44 |  19  |  25  |  3412  |  3598  | -186 | 38 |
| 9 | Salon Vilpas | 44 |  17  |  27  |  3382  |  3449  | -67 | 34 |
| 10 | Korikobrat | 44 |  16  |  28  |  3527  |  3859  | -332 | 32 |
| 11 | Lappeenrannan NMKY | 44 |  12  |  32  |  3317  |  3660  | -343 | 24 |
| 12 | UU-Korihait | 44 |  6  |  38  |  3462  |  4027  | -565 | 12 |

 | 

|
|  |
|
|
|
|
|
|
|
|
|
|
| Pudotuspeleihin |
|
|
|
|
| I-divisioona A:han |
|
|
|
|
|
|
|
|
|
|
|
|
|

 |

### Ottelutaulukko

| koti \ vieras | Pyrintö | Bisons | Kataja | KTP | Karhu | Honka | Kouvot | Lahti | Vilpas | Korikobrat | LrNMKY | Korihait |
| --- | --- | --- | --- | --- | --- | --- | --- | --- | --- | --- | --- | --- |
| **Tampereen Pyrintö** |  | 78–5878–58 | 95–7495–73 | 84–8291–86 | 107–7698–78 | 94–9092–82 | 109–6797–92 | 82–8086–76 | 90–8489–78 | 100–8297–68 | 109–8169–62 | 99–6698–78 |
| **Nilan Bisons** | 84–7584–85 |  | 69–6463–67 | 77–6887–79 | 88–6176–71 | 103–6477–88 | 91–8077–67 | 87–5871–58 | 63–6078–76 | 95–6398–85 | 79–7183–66 | 86–8595–61 |
| **Joensuun Kataja** | 91–7972–82 | 56–5880–79 |  | 88–7491–77 | 73–79102–87 | 77–6597–88 | 93–6498–82 | 90–5488–66 | 85–6382–65 | 99–6789–72 | 107–6386–75 | 95–75104–63 |
| **KTP-Basket** | 93–8675–84 | 70–7681–85 | 100–8462–76 |  | 110–7296–93 | 81–6598–73 | 97–10570–96 | 91–7879–66 | 94–8186–77 | 92–7391–78 | 99–8682–79 | 108–73100–76 |
| **Kauhajoen Karhu** | 84–8373–84 | 55–7064–74 | 86–9690–86 | 65–7696–88 |  | 87–8172–84 | 85–7195–93 | 73–7187–92 | 81–6777–65 | 106–7676–84 | 67–6590–91 | 80–7698–69 |
| **Tapiolan Honka** | 79–8675–82 | 50–7969–76 | 76–60100–81 | 80–10381–92 | 99–7490–103 |  | 93–9088–100 | 87–8081–60 | 77–7172–78 | 76–5981–99 | 93–6892–83 | 89–81102–80 |
| **Kouvot** | 60–8068–78 | 65–7270–83 | 64–8493–85 | 81–8992–90 | 63–7996–85 | 91–10378–98 |  | 75–7796–77 | 90–84110–77 | 105–67102–86 | 80–9389–81 | 92–83107–102 |
| **Namika Lahti** | 70–6681–97 | 76–8190–68 | 83–8553–78 | 88–7579–75 | 91–6779–74 | 100–9187–83 | 86–5982–93 |  | 88–6678–84 | 97–9080–72 | 89–8480–88 | 95–8590–100 |
| **Salon Vilpas** | 59–9070–77 | 65–8364–70 | 72–8069–79 | 72–8887–72 | 64–6770–72 | 95–7785–53 | 90–8896–71 | 69–6296–64 |  | 66–6490–63 | 84–6693–73 | 88–7581–75 |
| **Korikobrat** | 86–9492–89 | 65–8863–93 | 91–7981–89 | 78–7673–91 | 61–6595–90 | 87–8485–81 | 72–79102–109 | 75–7879–76 | 93–7995–90 |  | 94–10388–82 | 90–8895–89 |
| **Lappeenrannan NMKY** | 72–8871–90 | 57–7152–83 | 52–9175–88 | 65–9568–80 | 69–7573–80 | 76–8472–104 | 83–6771–101 | 85–6795–65 | 69–8382–75 | 78–7359–75 |  | 82–7488–55 |
| **UU-Korihait** | 50–10579–99 | 67–9068–92 | 81–10273–82 | 83–9483–86 | 79–9167–82 | 76–93100–103 | 94–7495–99 | 79–8275–83 | 90–7171–83 | 97–8993–102 | 79–6764–96 |  |

### Pelaajien tilastot

#### Pisteet

Ensimmäistä kauttaan Suomessa pelannut Korikobrien Kyle Fogg voitti korikuninkuuden 26,97 pisteen keskiarvolla. Eroa toiseksi tulleeseen Namika Lappeenrannan Todd Browniin kertyi yli 4,5 pistettä ottelua kohden. Heidän lisäkseen Korihaiden Josh Dollard pelasi kauden yli 20 pisten keskiarvolla. Huomionarvoista on, että kärkiviisikosta vain Ronnie Clarkin Tapiolan Honka selviytyi pudotuspelivaiheeseen. Paras suomalainen kauden pistetilastossa oli 12:ksi sijoittunut Kouvojen Ville Kaunisto 17,28 keskiarvollaan. Hänen lisäkseen suomalaispelaajista 20 parhaan joukkoon (15:nneksi) sijoittui Pyrinnön Antero Lehto, jonka keskiarvo oli 16,30. Fogg vastasi myös kauden korkeimmasta yksittäisen ottelun pistemäärästä tehtyään 19. maaliskuuta 2014 pelatussa ottelussa Kauhajoen Karhua vastaan 51 pistettä, mikä oli sarjan ensimmäinen 50 pisteen ylitys 11 vuoteen. Fogg ylitti 40 tehdyn pisteen rajan myös kahdessa muussa ottelussa, ainoana pelaajana kauden aikana.

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. | Yhdysvallat Kyle Fogg | Korikobrat | 29 | 26,97 |
| 2. | Yhdysvallat Todd Brown | Lappeenrannan NMKY | 42 | 22,24 |
| 3. | Yhdysvallat Josh Dollard | Korihait | 29 | 20,66 |
| 4. | Yhdysvallat Ronnie Clark | Tapiolan Honka | 42 | 19,40 |
| 5. | Yhdysvallat Marcus Relphorde | Salon Vilpas | 36 | 19,22 |

#### Levypallot

Kouvojen Ville Kaunisto voitti Korisliigan levypallotilaston tilastoidun historian ensimmäisenä suomalaispelaajana.
Kouvojen 204-senttinen Ville Kaunisto voitti runkosarjan kaudesta 1979–1980 ylläpidetyn levypallotilaston ensimmäisenä suomalaispelaajana 10,81 levypallon ottelukohtaisella keskiarvolla. Hänen lisäkseen suomalaispelaajista Tuukka Kotti ylsi tilastossa 20 parhaan joukkoon (17:s) 6,80 keskiarvollaan. Kauden korkein yksittäisen ottelun levypallomäärä oli 21, jonka KTP-Basketin Chris Owens saalisti 7. helmikuuta 2014 pelatussa ottelussa Korikobria vastaan. Kauden hyökkäyslevypallotilaston voitti Korihaiden James Padgett 3,56 keskiarvollaan ja puolustuslevypallotilaston Kaunisto 7,81 keskiarvollaan.

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. | Suomi Ville Kaunisto | Kouvot | 32 | 10,81 |
| 2. | Yhdysvallat Jesse Perry | Korikobrat | 24 | 9,96 |
| 3. | Yhdysvallat James Padgett | Salon Vilpas/Korihait | 43 | 9,74 |
| 4. | Bahama Jaraun Burrows | Tapiolan Honka | 41 | 9,56 |
| 5. | Yhdysvallat Storm Warren | Namika Lahti | 44 | 8,91 |

#### Koriin johtaneet syötöt

KTP-Basketin Sharaud Curry voitti Suomen-tulokaskaudellaan runkosarjan syöttötilaston antamalla 6,08 koriinjohtanutta syöttöä ottelua kohden. Toiseksi ylsi Suomen maajoukkuepelaaja Teemu Rannikko 5,39:n syöttökeskiarvolla. Curry ja Rannikko jakoivat myös eniten yksittäisessä ottelussa annettujen syöttöjen kärkipaikan 16 onnistumisella. Tämä riitti kaikkien aikojen tilastossa neljänteen sijaan. Curry teki 16 syötön ottelussaan Honkaa vastaan 2. maaliskuuta 2014 myös kauden ainoan tripla-tuplan (21/11/16). Keskiarvojen kärkikymmenikköön ylsivät suomalaispelaajista myös Loimaan Antto Nikkarinen (kuudes), Pyrinnön Lehto (seitsemäs) ja Kouvojen Ilari Seppälä (kymmenes).

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. | Yhdysvallat Sharaud Curry | KTP-Basket | 39 | 6,08 |
| 2. | Suomi Teemu Rannikko | Joensuun Kataja | 38 | 5,39 |
| 3. | Yhdysvallat Matthew Gibson | Kouvot | 23 | 5,00 |
| 4. | Yhdysvallat Kyle Fogg | Korikobrat | 29 | 4,62 |
| 5. | Yhdysvallat Brady Morningstar | Tapiolan Honka | 30 | 4,10 |

#### Tehoindeksi

Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, minkä jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli Tapiolan Hongan bahamalaisvahvistus Jaraun Burrows, jonka tehoindeksi oli keskimäärin 24,88 ottelua kohti. Korikobrien Foggille merkittiin 51 pisteen ennätysottelussaan myös paras yksittäisen ottelun tehoindeksi, kun hän keräsi 19. maaliskuuta 2014 pelatussa ottelussa Kauhajoen Karhua vastaan tehoindeksikseen lukeman 50. Kotimaisista pelaajista tehokkain oli Kouvojen Kaunisto, jonka tehokkusindeksi 22,94 oli sarjan kolmanneksi paras. Namika Lappeenrannan Atte Perttu keräsi suomalaisista pelaajista parhaimman yksittäisen ottelun tehokkuuslukeman, kun hän teki 26. maaliskuuta 2014 pelatussa ottelussa Namika Lahtea vastaan tehokkuuslukemakseen 39.

| # | Pelaaja | Seura | Ottelut | Keskiarvo |
| --- | --- | --- | --- | --- |
| 1. | Bahama Jaraun Burrows | Tapiolan Honka | 41 | 24,88 |
| 2. | Yhdysvallat Kyle Fogg | Korikobrat | 29 | 24,66 |
| 3. | Suomi Ville Kaunisto | Kouvot | 32 | 22,94 |
| 4. | Yhdysvallat Todd Brown | Lappeenrannan NMKY | 42 | 20,79 |
| 5. | Yhdysvallat Storm Warren | Namika Lahti | 44 | 20,36 |

#### Muiden kategorioiden tilastoykköset

Kouvojen Matthew Gibson voitti urallaan toisen kerran Korisliigan riistokuninkuuden 2,39:n keskiarvolla. Torjuntatilaston voitti 1,52 torjunnalla ottelua kohden Katajan Mike Morrison, ja Pyrinnön Antti Nikkilä ylsi saman tilaston kolmanneksi 1,34 keskiarvollaan. Vapaaheitoissa tarkin oli KTP-Basketin Ryan Ayers ennen saman seuran Currya, Kouvojen Seppälää ja Katajan Rannikkoa. Kahden pisteen heitoissa tarkin oli Hongan Burrows korkealla 64,39 prosentin keskiarvolla. Kolmen pisteen heitoissa tarkin oli kesken kauden ulkomaille siirtynyt Mikko Koivisto 49,47 prosentin keskiarvolla.

| Kategoria | Pelaaja | Joukkue | Ottelut | Tilastotulos |
| --- | --- | --- | --- | --- |
| Pallonriistot/ottelu | Yhdysvallat Matthew Gibson | Kouvot | 23 | 2,39 |
| Koriinheiton torjunnat/ottelu | Yhdysvallat Mike Morrison | Joensuun Kataja | 44 | 1,52 |
| Vapaaheittoprosentti | Yhdysvallat Ryan Ayers | KTP-Basket | 34 | 88,89 % |
| 2 pisteen heittoprosentti | Bahama Jaraun Burrows | Tapiolan Honka | 41 | 64,39 % |
| 3 pisteen heittoprosentti | Suomi Mikko Koivisto | Nilan Bisons | 26 | 49,47 % |
| Peliminuutit/ottelu | Yhdysvallat Lawrence Kinnard | Korikobrat | 43 | 37:55 |

### Kuukauden pelaajat

Lokakuussa kunniamainintansa saanut Pyrinnön Antero Lehto oli Sami Lehtorannan ohella toinen kevään 2008 jälkeen kuukauden pelaajaksi nimetty suomalaissyntyinen pelaaja. Lehdon jälkeen suomalaisista palkinnon saivat myös Katajan Rannikko ja Kouvojen Kaunisto.

| Kuukausi | Pelaaja | Seura |  |
| --- | --- | --- | --- |
| Lokakuu | Suomi Antero Lehto | Tampereen Pyrintö |  |
| Marraskuu | Yhdysvallat Mike Morrison | Joensuun Kataja |  |
| Joulukuu | Yhdysvallat Benjamin Raymond | Tampereen Pyrintö |  |
| Tammikuu | Yhdysvallat Kyle Fogg | Korikobrat |  |
| Helmikuu | Suomi Teemu Rannikko | Joensuun Kataja |  |
| Maaliskuu | Suomi Ville Kaunisto | Kouvot |  |

### Ennätyksiä ja merkkipaaluja

Kauden 2013–14 runkosarjassa Katajan Sami Lehtoranta syrjäytti Pekka Markkasen Suomen miesten pääsarjan heitontorjuntojen kaikkien aikojen tilaston kärkipaikalta 16. marraskuuta 2013, kun hän teki kaksi heitontorjuntaa Korikobria vastaan ja nosti blokkimääränsä 542:een Markkasen kärkilukeman oltua 541. Lehtoranta nosti yhteismääränsä kauden aikana vielä 551:een. Lisäksi kauden päätteeksi torjuntamääräänsä kärkikymmenikössä kohentelivat tilaston kolmantena Namika Lappeenrannan Clifton Jones, neljäntenä Pyrinnön Damon Williams ja seitsemäntenä myös Pyrinnön Antti Nikkilä. Kaikkien aikojen syöttötilaston kärkikaksikko, Williams ja Katajan Petri Virtanen kasvattivat johtolukemiaan. Kauhajoen Karhun Bojan Sarcevic ja Katajan Teemu Rannikko nousivat kauden aikana syöttötilaston kärkikymmenikköön, kuudenneksi ja kymmenenneksi. Levypallotilastossa Pyrinnön Damon Williams nousi kaikkien aikojen kuudenneksi ja Katajan Sami Lehtoranta kärkikymmenikköön. Riistojen kaikkien aikojen kärkikymmenikössä lukemiaan kohentelivat kolmantena ollut Williams, kuudentena Virtanen ja seitsemäntenä Jones.

Pyrinnön Williams onnistui historian viidentenä pelaajana runkosarjassa 1500 vapaaheitossa. Tampereen Pyrintö saavutti huhtikuussa 700. voittonsa runkosarjassa historian kolmantena joukkueena KTP-Basketin ja Torpan Poikien jälkeen. Katajan Petri Virtanen ohitti maaliskuussa Kari-Pekka Klingan ja siirtyi runkosarjassa eniten onnistuneita kolmen pisteen heittoja heittäneeksi pelaajaksi. KTP:n Sharaud Curry teki 3. maaliskuuta 2014 Tapiolan Honkaa vastaan kauden ainoan tripla-tuplan 21 pisteellä, 11 levypallolla ja 16 syötöllä, ja kyseinen syöttömäärä oli sarjan historian neljänneksi suurin yhdessä ottelussa. 16 syöttöön yhden ottelun aikana ylsi myös Katajan Teemu Rannikko. KTP:n Timo Heinonen pelasi kaikkien aikojen 11. pelaajana 500. runkosarjaottelunsa. Kauhajoen Karhun Jussi Eskola sai 25. maaliskuuta 2014 ottelussa Salon Vilpasta vastaan ennätykselliset kuusi virhettä.

#### Merkittäviä tasalukujen ylityksiä

| Päivämäärä | Pelaaja | Joukkue | Tasaluku |  |
| --- | --- | --- | --- | --- |
| 11. lokakuuta 2013 | Yhdysvallat Damon Williams | Tampereen Pyrintö | 600 riistoa |  |
| 16. lokakuuta 2013 | Suomi Timo Heinonen | KTP-Basket | 200 torjuntaa |  |
| 7. joulukuuta 2013 | Yhdysvallat Damon Williams | Tampereen Pyrintö | 1400 syöttöä |  |
| 7. joulukuuta 2013 | Bosnia ja Hertsegovina Bojan Sarcevic | Kauhajoen Karhu | 900 syöttöä |  |
| 21. joulukuuta 2013 | Suomi Petri Virtanen | Joensuun Kataja | 1600 syöttöä |  |
| 4. tammikuuta 2014 | Suomi Antto Nikkarinen | Nilan Bisons | 600 syöttöä |  |
| 23. tammikuuta 2014 | Suomi Samu Kaaresvirta | Salon Vilpas | 500 syöttöä |  |
| 31. tammikuuta 2014 | Yhdysvallat Damon Williams | Tampereen Pyrintö | 400 torjuntaa |  |
| 7. helmikuuta 2014 | Suomi Sami Lehtoranta | Joensuun Kataja | 3 000 levypalloa |  |
| 5. maaliskuuta 2014 | Suomi Sami Lehtoranta | Joensuun Kataja | 800 syöttöä |  |
| 14. maaliskuuta 2014 | Suomi Teemu Rannikko | Joensuun Kataja | 900 syöttöä |  |
| 21. maaliskuuta 2014 | Suomi Timo Heinonen | KTP-Basket | 2 000 levypalloa |  |
| 2. huhtikuuta 2014 | Suomi Jukka Kataja | Salon Vilpas | 800 syöttöä |  |
| 2. huhtikuuta 2014 | Suomi Antero Lehto | Tampereen Pyrintö | 5 000 pistettä |  |
| 9. huhtikuuta 2014 | Suomi Ville Kaunisto | Kouvot | 2 000 levypalloa |  |
| 12. huhtikuuta 2014 | Bosnia ja Hertsegovina Bojan Sarcevic | Kauhajoen Karhu | 1 000 syöttöä |  |
| 16. huhtikuuta 2014 | Suomi Petri Virtanen | Joensuun Kataja | 600 riistoa |  |

Pudotuspelit
------------

Pudotuspelit pelattiin pronssiottelua lukuun ottamatta paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin yhden ottelun tuloksen perusteella. Pudotuspelit alkoivat 21. huhtikuuta 2014 ja päättyivät 18. toukokuuta 2014.

### Ottelukaavio

Pyrinnön päävalmentaja Pieti Poikola ohjasi tamperelaiset kolmanteen mestaruuteensa.

|  |  |  |  |  |  |
| --- | --- | --- | --- | --- | --- |
|   | Puolivälierät |  | Välierät |  | Finaalit |
|   |   |   |   |   |   |   |   |   |   |   |   |   |   |
|   | **1** |  **Tampereen Pyrintö** | **3** |   |
|  | 8 |  Namika Lahti | 1 |   |
|  |   | **1** |  **Tampereen Pyrintö** | **3** |   |
|  |  |
|  |   | 4 |  KTP-Basket | 2 |   |
|  | **2** |  **Nilan Bisons** | **3** |
|  |
|   | 7 |  Kouvot | 1 |   |
|  |   |   | **1** |  **Tampereen Pyrintö** | **3** |
|  |   | 3 |  Joensuun Kataja | 1 |
|   | **3** |  **Joensuun Kataja** | **3** |   |
|  | 6 |  Tapiolan Honka | 0 |   |
|  |   | 2 |  Nilan Bisons | 2 |  | Pronssiottelu |
|  |  |
|  |   | **3** |  **Joensuun Kataja** | **3** |   |
|  | **4** |  **KTP-Basket** | **3** |  | **2** |  **Nilan Bisons** | **1** |
|  |
|   | 5 |  Kauhajoen Karhu | 1 |   |  | 4 |  KTP-Basket | 0 |

### Puolivälierät

Tampereen Pyrinnön ja Namika Lahden otteluparissa Lahti haastoi tamperelaiset Pyrinnön päävalmentaja Pieti Poikolan mukaan jokaisessa ottelussa ja tasoitti ottelusarjan 1–1:een voittamalla ensimmäisen kotiottelunsa Storm Warrenin (26/15) tähdittämänä. Runkosarjan voittanut Pyrintö voitti kuitenkin kaksi seuraavaa ottelua ja eteni välieriin otteluvoitoin 3–1.

KTP-Basketin ja Kauhajoen Karhun välisessä ottelusarjassa KTP voitti ensimmäisen ottelun 25 pisteellä. Karhu tasoitti ottelusarjan kotonaan 1–1:een, mutta KTP voitti seuraavat ottelut ja eteni välieriin 3–1-voitoin.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tampereen Pyrintö – Namika Lahti |
| --- |
| 21. huhtikuuta | **Tampereen Pyrintö** | Namika Lahti | 83–59 |
| 24. huhtikuuta | **Namika Lahti** | Tampereen Pyrintö | 73–65 |
| 26. huhtikuuta | **Tampereen Pyrintö** | Namika Lahti | 75–57 |
| 28. huhtikuuta | Namika Lahti | **Tampereen Pyrintö** | 57–87 |
| *Tampereen Pyrintö välieriin voitoin 3–1.* |

| Nilan Bisons – Kouvot |
| --- |
| 21. huhtikuuta | **Nilan Bisons** | Kouvot | 81–78 |
| 24. huhtikuuta | Kouvot | **Nilan Bisons** | 76–92 |
| 26. huhtikuuta | Nilan Bisons | **Kouvot** | 84–85 |
| 28. huhtikuuta | Kouvot | **Nilan Bisons** | 67–79 |
| *Nilan Bisons välieriin voitoin 3–1.* |

 | 

| Joensuun Kataja – Tapiolan Honka |
| --- |
| 21. huhtikuuta | **Joensuun Kataja** | Tapiolan Honka | 82–72 |
| 24. huhtikuuta | Tapiolan Honka | **Joensuun Kataja** | 76–85 |
| 26. huhtikuuta | **Joensuun Kataja** | Tapiolan Honka | 109–86 |
| *Joensuun Kataja välieriin voitoin 3–0.* |

| KTP-Basket – Kauhajoen Karhu |
| --- |
| 21. huhtikuuta | **KTP-Basket** | Kauhajoen Karhu | 93–68 |
| 24. huhtikuuta | **Kauhajoen Karhu** | KTP-Basket | 81–59 |
| 26. huhtikuuta | **KTP-Basket** | Kauhajoen Karhu | 89–77 |
| 28. huhtikuuta | Kauhajoen Karhu | **KTP-Basket** | 64–68 |
| *KTP-Basket välieriin voitoin 3–1.* |

 |

### Välierät

Tampereen Pyrinnön ja KTP-Basketin välisen ottelusarjan ensimmäisessä ottelussa Tampereella Pyrinnön Antero Lehto (10/7/11) ja KTP:n Sharaud Curry (34/8/7) lähentelivät tripla-tuplaa. Puoliajan jälkeen Pyrintö kasvatti eron 15 pisteeseen, mutta KTP vei kolmannen neljänneksen lopun pistein 9–20 ja piti ottelun tasaisena loppuun asti. Pyrintö kuitenkin voitti ottelusarjan avauksen niukasti ja samoin seuraavan, Kotkassa pelatun ottelun. KTP voitti kaksi seuraavaa ottelua ja siirsi ratkaisun viidenteen otteluun Tampereelle. Curry ei pelannut viimeisessä ottelussa jalkavammasta johtuen, mutta Ryan Ayers heitti kotkalaisille ensimmäisen puoliajan aikana 17 pistettä. Pyrintö piti läpi ottelun johtoasemansa ja voitti sen 79–67. Pyrinnön Williams teki ottelussa 20 pistettä ja otti 17 levypalloa.

Loimaan ja Katajan välinen ottelusarja alkoi Katajan voitolla, jonka jälkeen hallinnut mestari Loimaa voitti kaksi seuraavaa ottelua. Neljännen ottelun voitti Kataja, ja ottelusarja jatkui viidenteen otteluun saakka, joka sekin venyi jatkoajalle. Kataja voitti viidennen ottelun pistein 83–88 ja selviytyi loppuotteluihin vuoden tauon jälkeen. Ottelusarjaa leimasi kova puolustuspeli. Urheilulehden toimittaja määritteli välierät, etenkin Loimaan ja Katajan välisen ottelusarjan, erittäin viihdyttäviksi. Neljännen välieräottelun jälkeen Loimaa yritti hankkia Katajan Mike Morrisonille pelikiellon seuraavaan otteluun lähettämällä videon tämän pelaamisesta Koripalloliitolle. Kieltoa ei annettu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tampereen Pyrintö – KTP-Basket |
| --- |
| 2. toukokuuta | **Tampereen Pyrintö** | KTP-Basket | 89–84 |
| 4. toukokuuta | KTP-Basket | **Tampereen Pyrintö** | 88–93 |
| 6. toukokuuta | Tampereen Pyrintö | **KTP-Basket** | 82–90 |
| 8. toukokuuta | **KTP-Basket** | Tampereen Pyrintö | 94–87 |
| 10. toukokuuta | **Tampereen Pyrintö** | KTP-Basket | 79–67 |
| *Tampereen Pyrintö loppuotteluihin voitoin 3–2.* |

 | 

| Nilan Bisons – Joensuun Kataja |
| --- |
| 2. toukokuuta | Nilan Bisons | **Joensuun Kataja** | 62–77 |
| 4. toukokuuta | Joensuun Kataja | **Nilan Bisons** | 64–78 |
| 6. toukokuuta | **Nilan Bisons** | Joensuun Kataja | 67–59 |
| 8. toukokuuta | **Joensuun Kataja** | Nilan Bisons | 71–63 |
| 10. toukokuuta | Nilan Bisons | **Joensuun Kataja** | 83–88 |
| *Joensuun Kataja loppuotteluihin voitoin 3–2.* |

 |

### Pronssiottelu

|  |  |  |  |  |  |
| --- | --- | --- | --- | --- | --- |
| 13.5.2014 | Nilan Bisons | **84–76** | KTP-Basket | Loimaan liikuntahalli, Loimaa |  |
| 18.30 |
| (22–25, 16–21, 29–13, 17–17) | **Yleisömäärä:** 798 **Tuomarit:** Johannes Sarekoski, Pekka Niemi, Ville Selkee |
| Williamson 22Nikkarinen 21/4/6Kotti 16/9 | raportti | Matinen 21Ayers 13/8Heinonen 12 |
|  |
|  |
|  |
|  |
|  |
|  |
|  |
|  |

Pronssiottelussa kohtasivat edelliskevään loppuottelujen osapuolet. Ottelu oli tasainen lukuun ottamatta kolmatta neljännestä, jonka Loimaa onnistui voittamaan 29–13. Viisi minuuttia ennen puoliaikaa KTP johti 12 pisteellä muun muassa Jukka Matisen heittojen ansiosta joukkueen tähtipelaaja Curryn oltua edelleen sivussa kokoonpanosta. Loimaan suomalaispelaajista tehokkaimpia olivat Antto Nikkarinen (21/4/6) ja Tuukka Kotti (16/9).

### Loppuottelut

Pyrintö oli voittanut aikaisemmin Suomen mestaruuden vuosina 2010 ja 2011, Kataja ei mestaruutta ollut aikaisemmin saavuttanut. Pyrintö ja Kataja kohtasivat loppuottelusarjassa myös kaudella 2010–2011, jolloin Pyrintö vei mestaruuden voitoin 3–2. Molemmat joukkueet pelasivat loppuottelunsa tavallista suuremmassa areenassa, Pyrintö Hakametsässä ja Kataja Mehtimäellä. Ensimmäisen loppuottelun ja viimeisten välieräottelujen välissä oli yhden päivän tauko.

Pyrintö pelasi loppuottelusarjan kotipelinsä Hakametsässä.
Katajan kotiareenana mitalipeleissä toimi Mehtimäen jäähalli.

|  |  |  |  |  |  |
| --- | --- | --- | --- | --- | --- |
| 12.5.2014 | Tampereen Pyrintö | **79–72** | Joensuun Kataja | Tampereen jäähalli, Tampere |  |
| 18.30 |
| (18–11, 15–21, 22–18, 24–22) | **Yleisömäärä:** 4 002 **Tuomarit:** Petri Mäntylä, Janne Muurinen, Juha-Pekka Orava |
| Raymond 22Williams 18/7/5Lehto 10 | raportti | Wesby 19/9Kanervo 11Rannikko 10/2/4 |
|  |
|  |
|  |
|  |
|  |
|  |
|  |
|  |

Ensimmäinen loppuottelu Tampereella keräsi Pyrinnön siihenastisen ennätysyleisön, 4 002 henkeä. Ottelu oli tasainen: Pyrintö sai välillä hieman eroa Katajaan, joka kuitenkin kuroi eron kiinni. Pyrintö puolusti kuitenkin joensuulaisten pelintekijä Teemu Rannikkoa hyvin, ja muun muassa Benjamin Raymondin ja Damon Williamsin korit sekä Petri Heinosen kahdeksan hyökkäyslevypalloa varmistivat Pyrinnön avausvoiton. Katajalta eniten pisteitä teki yhdysvaltalainen Alex Wesby.

  


|  |  |  |  |  |  |
| --- | --- | --- | --- | --- | --- |
| 14.5.2014 | Joensuun Kataja | **95–88** | Tampereen Pyrintö | Mehtimäen jäähalli, Joensuu |  |
| 18.30 |
| (20–18, 18–21, 27–21, 30–28) | **Yleisömäärä:** 2 516 **Tuomarit:** Petri Mäntylä, Johannes Sarekoski, Seppo Nyström |
| Wesby 36Rannikko 16/0/8Morrison 12 | raportti | Lehto 21Williams 14/9Raymond 13/9 |
|  |
|  |
|  |
|  |
|  |
|  |
|  |
|  |

Kataja tasoitti ottelusarjan kotonaan 1–1:een yli kahden ja puolen tuhannen katsojan edessä. Pyrinnön heikosti toiminut puolustus antoi Rannikolle ja etenkin 36 pistettä tehneelle Wesbylle tilaa, ja joensuulaiset siirtyivät kolmannen neljänneksen alussa selvään johtoasemaan, joka piti ottelun loppuun asti. Kataja otti myös Pyrintöä enemmän levypalloja ja heitti kolmen pisteen heittonsa sisään 46–prosenttisesti.

  


|  |  |  |  |  |  |
| --- | --- | --- | --- | --- | --- |
| 17.5.2014 | Tampereen Pyrintö | **81–62** | Joensuun Kataja | Tampereen jäähalli, Tampere |  |
| 16.00 |
| (22–19, 22–18, 17–17, 20–8) | **Yleisömäärä:** 4 577 **Tuomarit:** Johannes Sarekoski, Janne Muurinen, Seppo Nyström |
| Lehto 23Williams 18/16Raymond 14/14 | raportti | Wesby 11Morrison 10Kanervo 10 |
|  |
|  |
|  |
|  |
|  |
|  |
|  |
|  |

Pyrinnön yleisöennätys ja Korisliigan kauden korkein yleisömäärä koheni tamperelaisjoukkueen toisessa kotiottelussa 4 557:ään. Aamulehden toimittajan mukaan ilmoitettu lukema oli todellisuutta pienempi. Pyrintö voitti ottelun levypallot 47–30, ja joukkueen kapteeni Antero Lehto teki ottelun korkeimman pistemäärän, 23. Ottelu oli pisteiden valossa melko tasainen kolme ensimmäistä neljännestä, mutta viimeisen neljänneksen Pyrintö voitti pistein 20–8 ja siirtyi voiton päähän mestaruudesta. Pyrinnön vaihtopelaajat pelasivat ottelun hyvällä tasolla, ja Kelvin Lewis onnistui Teemu Rannikon puolustamisessa.

  


|  |  |  |  |  |  |
| --- | --- | --- | --- | --- | --- |
| 18.5.2014 | Joensuun Kataja | **78–88** | Tampereen Pyrintö | Mehtimäen jäähalli, Joensuu |  |
| 16.00 |
| (18–22, 18–19, 19–18, 23–29) | **Yleisömäärä:** 2 302 **Tuomarit:** Petri Mäntylä, Johannes Sarekoski, Janne Muurinen |
| Wesby 31Morrison 15Rannikko 11 | raportti | Williams 20/7/4Lewis 16Raymond 16/11 |
|  |
|  |
|  |
|  |
|  |
|  |
|  |
|  |

Wesby oli neljännessä loppuottelussakin tehokas heittäen Katajalle 31 pistettä. Kataja pelasi edellisottelua tarmokkaammin, mutta Pyrintö pysyi joensuulaisia edellä lähestulkoon koko ottelun ajan. Neljännen neljänneksen alussa Pyrintö sai tehtyä eroa Katajaan muun muassa 40-vuotiaan Williamsin levyn kautta sisään menneillä kolmen pisteen heitoilla. Eron kasvettua Pyrintö varmisteli voittonsa pelaamalla hitaita hyökkäyksiä.

Pyrintö voitti ottelusarjan voitoin 3–1 ja palasi Suomen mestariksi kolmen vuoden tauon jälkeen. Kataja jäi edelleen vaille SM-kultamitaleita. Erittäin menestyksekkään kilpauran tehnyt ja tähän kauteen lopettanut Katajan Sami Lehtoranta ei voittanut urallaan SM-kultaa mutta saavutti pääsarjasta yhteensä seitsemän hopeaa ja kolme pronssia.

### Pelaajien tilastot

Pudotuspelien pistetilaston vei nimiinsä Tapiolan Hongan Jaraun Burrows 21,33 pisteen ottelukohtaisella keskiarvolla. Pudotuspelien levypallotilaston vei nimiinsä Namika Lahden Storm Warren 10,75:n keskiarvolla. Paras kotimainen pelaaja pisteissä oli Tampereen Pyrinnön Antero Lehto 16,08 pisteellä ja levypalloissa Kouvojen Ville Kaunisto 9,25 levypallolla. Syöttötilaston voitti Joensuun Katajan Teemu Rannikko, joka antoi ottelua kohti keskimäärin 6,50 koriin johtanutta syöttöä.

| Kategoria | Pelaaja | Joukkue | Ottelut | Keskiarvo |
| --- | --- | --- | --- | --- |
| Pisteet/ottelu | Bahama Jaraun Burrows | Tapiolan Honka | 3 | 21,33 |
| Levypallot/ottelu | Yhdysvallat Storm Warren | Namika Lahti | 4 | 10,75 |
| Koriin johtaneet syötöt/ottelu | Suomi Teemu Rannikko | Joensuun Kataja | 12 | 6,50 |
| Pallonriistot/ottelu | Yhdysvallat Damon Williams | Tampereen Pyrintö | 13 | 1,92 |
| Koriinheiton torjunnat/ottelu | Yhdysvallat Mike Morrison | Joensuun Kataja | 12 | 2,00 |

### Pudotuspelien merkkipaaluja

KTP-Basketin Jukka Matinen nousi kauden aikana tilastoissa.
Huhtikuussa Damon Williams otti historian kolmantena pelaajana pudotuspeleissä 800. levypallonsa ja toukokuussa yhdeksäntenä 1 500. pisteensä. KTP:n Jukka Matinen saavutti pudotuspeleissä 1 000 tehdyn pisteen rajan, ja pelasi sadannen pudotuspeliottelunsa. Katajan Petri Virtanen pelasi sadannen pudotuspeliottelunsa ja jakoi 300. syöttönsä pudotuspeleissä. Virtanen rikkoi myös historian kolmantena pelaajana 200 pudotuspeleissä onnistuneen kolmen pisteen heiton rajan. Katajan Sami Lehtoranta ylitti pudotuspeleissä historian kymmenentenä pelaajana 1 500 pisteen tehdyn rajan. Hän myös nousi loppuottelusarjan aikana sivuamaan Klingan ennätystä pelatuissa pudotuspeliotteluissa (126).

Päävalmentajat
--------------

| Joukkue | Päävalmentaja | Päävalmentajana |
| --- | --- | --- |
| Joensuun Kataja | Suomi Jukka Toijala | *koko kauden* |
| Kauhajoen Karhu | Suomi Ari Tammivaara | *koko kauden* |
| Korikobrat | Yhdysvallat/Ranska Terence Stansbury | – 25. lokakuuta 2013 |
| Yhdysvallat Derrick Crayton | 25. lokakuuta 2013 – |
| Kouvot | Suomi Jyri Lehtonen | *koko kauden* |
| KTP-Basket | Suomi Sami Toiviainen | *koko kauden* |
| Namika Lahti | Suomi Ilkka Palviainen | *koko kauden* |
| Namika Lappeenranta | Suomi Lassi Tuovi | *koko kauden* |
| Nilan Bisons | Yhdysvallat Greg Gibson | *koko kauden* |
| Salon Vilpas | Suomi Mikko Tupamäki | *koko kauden* |
| Tampereen Pyrintö | Suomi Pieti Poikola | *koko kauden* |
| Tapiolan Honka | Suomi Pekka Salminen | *koko kauden* |
| UU-Korihait | Suomi Ari Mikkola | – 17. joulukuuta 2013 |
| Suomi Ville Vuorinen | 17. joulukuuta 2013 – |

Runkosarjassa saavutettujen voittojen määrässä Loimaan Greg Gibson ylitti sadan voiton rajan 5. helmikuuta 2014. Kauhajoen Karhun Ari Tammivaara saavutti 300 runkosarjaottelun rajapyykin 9. maaliskuuta 2014. 
Joensuun Katajan päävalmentaja Jukka Toijala joutui tammikuussa 2014 lonkkaleikkaukseen. Toijalan sivussaoloajan Katajan päävalmentajana toimi apuvalmentaja Petri Jaakkola.

Päävalmentajaa vaihtoi kauden aikana kahdestatoista joukkueesta kaksi. Korihait voitti 17 ensimmäisestä ottelustaan kolme. Seurajohto erotti päävalmentaja Ari Mikkolan 17. joulukuuta 2013, kun joukkue ei johdon mielestä ollut pelannut pelaajamateriaalinsa edellyttämällä tavalla. Valmentajanvaihdoksella tavoiteltiin joukkueen piristymistä, ja sitä oli vaadittu joukkueen yhteistyökumppanien ja kannattajien tahoilta pitkin syksyä. Mikkolan korvaajiksi nimettiin valmennuksesta vastaamaan seurassa vuosia valmentaneet Ville Vuorinen ja Petri Helminen. Korikobrat hävisi viisi ensimmäistä otteluaan, minkä jälkeen päävalmentaja Terence Stansbury sai lähteä, ja uudeksi päävalmentajaksi nousi Derrick Crayton, joka pysyi toimessa kauden loppuun asti.

Talous
------

Korisliiga-seuroista suurimmalla budjetilla kauteen lähti Nilan Bisons 850 000 eurolla ja pienimmällä Namika Lappeenranta 270 000 eurolla. Liigajoukkueiden budjettien keskiarvo ennen kauden 2013–14 alkua kohosi pyöristettynä 446 000 euroon, kun edelliskaudella joukkueiden budjettikeskiarvo oli 394 000 euroa. Sarjan joukkueista noin puolella oli kauden aikana taloudellisia vaikeuksia. Etenkin Namika Lappeenranta, Kouvot ja Tapiolan Honka olivat taloudellisesti haastavassa tilanteessa.

Namika Lappeenrannalla oli vaikeuksia hankkia suuria yhteistyösopimuksia, ja joukkueen kausi vietiin läpi minimibudjetilla. Namika luopuikin pelillisesti ansaitsemastaan ensi kauden sarjapaikasta kauden jälkeen, kun se ei määräaikaan mennessä saanut kokoon sarjakelpoista budjettia. Tapiolan Hongan miesten ja naisten edustusjoukkueita pyörittänyt Korishonka Oy oli taloudellisissa vaikeuksissa osittain naisten edustusjoukkueen 100 000 euron kausitappion vuoksi. Urheilulliset tavoitteet edellä Honka hankki "kustannustehokkaat" ulkomaalaisvahvistukset ja piti kaudella tiukkaa kulukuria. Edelliskausien velka rasitteenaan Honka puristi suunnilleen taloudellisen nollatuloksen.

Kouvot joutui yrityssaneeraukseen, kun sen velka kasvoi 160 000 euroon. Helmikuussa 2014 seura julisti tulevaisuutensa olevan uhattuna ja aloitti "pelastusoperaation". Velka oli kertynyt Kouvoille viiden edellisvuoden aikana, ja seura pyysi kannattajiensa tukea muun muassa pääsylippuja ostamalla. Kouvot neuvotteli velkojiensa kanssa ja sai lisää tukieuroja sekä kolmelta kouvolalaisyritykseltä kolmivuotisen lainan. Joukkueen päävalmentaja Jyri Lehtonen lupautui mukaan rahoituksen keräämiseen luvaten kerätä henkilökohtaisesti 12 000 euroa. Mikäli tämä ei olisi onnistunut, erotus olisi otettu Lehtosen palkasta. Varainkeruu onnistui, ja Kouvot jatkoi Korisliigassa.

Muista joukkueista esimerkiksi KTP-Basket ja Bisons tekivät tappiota etenkin europelien vuoksi. Myös Tampereen Pyrintö teki pienen tappion europeleistä, mutta Korisliigan osalta joukkue teki vähintään nollatuloksen. Kauhajoen Karhun koripallojaoston puheenjohtaja vaati huhtikuussa 2014 julkisesti pelaajien ja valmentajien palkanalennuksia joukkueen tehdessä tappiollisen tuloksen muun muassa juuri pelaajapalkkioiden vuoksi. Myös Korishonka Oy:n puheenjohtaja kritisoi pelaajien palkkoja liian korkeiksi. Seuroista ainakin Korihait, Salon Vilpas, Korikobrat, Namika Lahti ja Joensuun Kataja tekivät positiivisen taloudellisen tuloksen.

Taulukon lähteet:

| Joukkue | Budjettikauden alussa | Muutos ed. kaudesta | Budjettikeväällä | Pelaaja- javalmennuspalkkiot |
| --- | --- | --- | --- | --- |
| Nilan Bisons | 850 000 € | + 370 000 € | 850 000 € | 400 000 € |
| Joensuun Kataja | 725 000 € | + 75 000 € | 725 000 € | 500 000 € |
| Kauhajoen Karhu | 585 000 € | + 46 000 € | 560 000 € | 400 000 € |
| KTP-Basket | 550 000 € | + 100 000 € | 530 000 € | 300 000 € |
| Kouvot | 385 000 € | - 73 000 € | 420 000 € | 200 000 € |
| Tapiolan Honka | 370 000 € | *1. div.* | 345 000 € | 160 000 € |
| Salon Vilpas | 350 000 € | ±0 € | 370 000 € | 220 000 € |
| Namika Lahti | 330 000 € | ±0 € | 350 000 € | 200 000 € |
| Tampereen Pyrintö | 329 000 € | + 19 000 € | 343 000 € | 205 800 € |
| Korikobrat | 310 000 € | ±0 € | 300 000 € | 150 000 € |
| UU-Korihait | 300 000 € | + 34 400 € | 320 000 € | 140 000 € |
| Namika Lappeenranta | 270 000 € | ±0 € | 290 000 € | *ei tietoa* |

Palkitut
--------

### Suomen mestarit 2014 – Tampereen Pyrintö

Tampereen Pyrintö voitti historiansa kolmannen Suomen mestaruuden. Pyrinnön aiemmat mestaruudet olivat vuosilta 2010 ja 2011. Joukkueen päävalmentajalle Pieti Poikolalle Suomen mestaruus oli kolmas, samoin joukkueen kapteenille Antero Lehdolle ja Damon Williamsille. Kolmikon aiemmat mestaruudetkin olivat tulleet Pyrinnössä. Ville Pekkolalle sekä Pyrinnön kasvattisenttereille Antti Nikkilälle ja Petri Heinoselle Suomen mestaruus oli uran toinen. Muille pelaajille, luonnollisesti myös ensimmäistä kauttaan Suomessa pelanneille yhdysvaltalaisille Kelvin Lewisille ja Benjamin Raymondille, Suomen mestaruus oli ensimmäinen. Lisäksi joukkueessa esiintyivät kauden aikana juniori Michael Myllyniemi ja runkosarjan päätöskierroksella Williamsia sijaistanut kanadalainen Yannick Anzuluni. Poikolan apuvalmentajina kauden aikana toimivat Lasse Rantala ja Artem Khvorost. Lisäksi parketilla mitalinsa vastaanottamassa olivat joukkueenjohtaja Elisa Hakanen, fysioterapeutti Ismo Niemi ja huoltaja Jani Saarinen.

Damon Williams johdatti Pyrinnön kolmanteen Suomen mestaruuteensa.

| # | Pelaaja | Pituus (cm) | Syntynyt |
| --- | --- | --- | --- |
| 4 | Suomi Antero Lehto (C) | 185 | 1984 |
| 6 | Yhdysvallat Benjamin Raymond | 198 | 1987 |
| 7 | Suomi Alex Vaenerberg | 183 | 1992 |
| 8 | Suomi Antti Nikkilä | 210 | 1978 |
| 10 | Suomi Osku Heinonen | 194 | 1992 |
| 12 | Suomi Ville Pekkola | 190 | 1989 |
| 15 | Suomi Henri Välimaa | 198 | 1992 |
| 21 | Suomi Petri Heinonen | 207 | 1988 |
| 23 | Yhdysvallat Kelvin Lewis | 195 | 1988 |
| 24 | Suomi Kristian Rasinaho | 192 | 1993 |
| 31 | Suomi Topias Palmi | 194 | 1994 |
| 32 | Yhdysvallat Damon Williams (A) | 201 | 1973 |
| 40 | Suomi Justus Kilpinen | 192 | 1993 |
| Päävalmentaja |
| Suomi Pieti Poikola | 1977 |

### Suomen Koripalloliiton kauden parhaat

Maajoukkuesentteri Tuukka Kotti valittiin vuoden puolustuspelaajaksi.
Liigajoukkueiden kapteenit ja valmentajat äänestivät selvällä äänierolla mestarijoukkueen Antero Lehdon vuoden pelaajaksi sekä vuoden kehittyneimmäksi pelaajaksi. Valinta vuoden pelaajaksi oli 30-vuotiaalle Lehdolle uran ensimmäinen, ja vuoden kehittyneimmäksi pelaajaksi hänet valittiin toisen kerran: ensimmäisen palkintonsa hän oli saanut jo kymmenen vuotta aikaisemmin. SM-loppuottelujen arvokkaimmaksi pelaajaksi valittiin kolmannen kerran liigan vanhin pelaaja, Pyrinnön 40-vuotias voitontahtoinen Damon Williams. Vuoden valmentajan arvonimen sai kolmannen kerran Pyrinnön Pieti Poikola. Vuoden ulkomaalaisvahvistuksen palkinto myönnettiin korikuninkuudenkin voittaneelle Korikobrien Kyle Foggille. Fair Play -palkinto eli niin sanottu Framin pytty myönnettiin Lappeenrannan NMKY:lle. Vapaaheitto-palkinnon sai Kouvojen Ilari Seppälä. Korisliigan parhaaksi toimitsijapöydäksi valittiin KTP-Basket, ja vuoden koripallojohtajan palkinnon sai saman seuran Jyrki Lindström.

| Palkinto | Voittaja | Joukkue |
| --- | --- | --- |
| Vuoden pelaaja | Suomi Antero Lehto | Tampereen Pyrintö |
| SM-finaalien paras pelaaja | Yhdysvallat Damon Williams | Tampereen Pyrintö |
| Vuoden puolustuspelaaja | Suomi Tuukka Kotti | Nilan Bisons |
| Vuoden tulokas | Suomi Anton Odabasi | Tapiolan Honka |
| Vuoden kehittynein pelaaja | Suomi Antero Lehto | Tampereen Pyrintö |
| Paras kuudes pelaaja | Suomi Ville Mäkäläinen | Nilan Bisons |
| Vuoden ulkomaalaisvahvistus | Yhdysvallat Kyle Fogg | Korikobrat |
| Vuoden valmentaja | Suomi Pieti Poikola | Tampereen Pyrintö |
| Vuoden erotuomari | Suomi Petri Mäntylä |

Katso myös
----------

* Korisliiga-kauden 2013–2014 kokoonpanot

Lähteet
-------

1. ↑  Lauantain Honka-Vilpas aloittaa TV2:n Urheiluviikonloppu-lähetykset  11.10.2013. Suomen Koripalloliitto. Viitattu 8.9.2014.
2. ↑  Lauantaina televisiossa Korisliigan superpäivä – Namika Lahti ja KTP kohtaavat TV2:lla, Bisons ja Pyrintö URHOtv:llä  15.11.2013. Suomen Koripalloliitto. Viitattu 8.9.2014.
3. 1 2  Korisliiga (2013-2014) Pelikausi – Ohjelma ja tulokset Suomen Koripalloliitto.  Arkistoitu 12.8.2014. Viitattu 8.9.2014.
4. ↑  YLE Puhe -ennakko: Namika Lahti Bisonsin kimppuun suorassa lähetyksessä  29.1.2014. Suomen Koripalloliitto. Viitattu 8.9.2014.
5. ↑  URHOtv:ltä Korisliigaa joka keskiviikko  8.10.2013. Suomen Koripalloliitto. Viitattu 8.9.2014.
6. ↑  Korisliigaa tarjolla televisiossa ja radiossa myös kevättalvella  12.2.2014. Suomen Koripalloliitto. Viitattu 8.9.2014.
7. ↑  URHOtv ja Yle mukana 13 Korisliiga-ottelun lähetyksissä talven aikana  2.1.2014. Suomen Koripalloliitto. Viitattu 8.9.2014.
8. ↑  URHOtv:n jakelu keskeytyy 1.4.  28.3.2014. Suomen Koripalloliitto. Viitattu 8.9.2014.
9. ↑  Korisliiga-finaalit Ylelle  7.4.2014. Suomen Koripalloliitto. Viitattu 8.9.2014.
10. ↑  VeikkausTV täydentää Korisliigan pudotuspelien huiman tv-näkyvyyden  10.4.2014. Suomen Koripalloliitto. Viitattu 8.9.2014.
11. ↑  Molemmat ratkaisuvälierät VeikkausTV:ltä  9.5.2014. Suomen Koripalloliitto. Viitattu 8.9.2014.
12. ↑  Yle näyttää kaikki Korisliigan finaalit suorana  11.5.2014. YLE Urheilu. Viitattu 8.9.2014.
13. ↑  Bisons vie Eurocupin kotipelinsä Helsingin Jäähalliin  3.9.2013. Suomen Koripalloliitto. Viitattu 8.9.2014.
14. ↑  Bisonsin seuraavat Eurocup-ottelut Vantaan Energia Areenalla  31.10.2013. Suomen Koripalloliitto. Viitattu 8.9.2014.
15. ↑  Bisons sai satukirjalopetuksen Eurocup-kaudelleen, Panionios kaatui jatkoajalla  18.12.2013. Suomen Koripalloliitto. Viitattu 8.9.2014.
16. ↑  Team TEHO Sport aloittaa EuroChallenge-urakkansa Kotkassa, Kataja matkustaa Ville Tuomisen Bearsin vieraaksi  11.11.2013. Suomen Koripalloliitto. Viitattu 8.9.2014.
17. ↑  Kotkalaiset pitivät hermonsa lopussa – Team TEHO Sport EuroChallengen 16 parhaan joukkoon!  18.12.2013. Suomen Koripalloliitto. Viitattu 8.9.2014.
18. ↑  Team TEHO Sport kolmen pisteen voiton päässä EuroChallengen jatkopaikasta  16.12.2013. Suomen Koripalloliitto. Viitattu 8.9.2014.
19. ↑  Team TEHO Sportin EuroChallenge-urakalle kunniakas päätös  25.2.2014. Suomen Koripalloliitto. Viitattu 8.9.2014.
20. ↑  Tampereen Pyrintö Baltian liigaan ensimmäisenä suomalaisjoukkueena  4.9.2013. Suomen Koripalloliitto. Viitattu 8.9.2014.
21. ↑  Jekabpils vei jatkoaikatrillerin Pyrintöä vastaan  12.2.2014. Suomen Koripalloliitto. Viitattu 8.9.2014.
22. ↑  Siauliai lähetti Pyrinnön Baltian liigan pronssipeliin  26.3.2014. Suomen Koripalloliitto. Viitattu 8.9.2014.
23. ↑  Pyrintö neljäs Baltian liigassa  13.4.2014. Suomen Koripalloliitto. Viitattu 8.9.2014.
24. ↑  Koripallon cup-kilpailuja ei pelata ensi kaudella  8.7.2013. savonsanomat.fi. Viitattu 8.9.2014. [vanhentunut linkki]
25. ↑  Liitto myöntää: Miehillä ei ole enää juhlahetkiä – liikaa pelejä  5.4.2014. YLE Urheilu. Viitattu 8.9.2014.
26. ↑  Korisliigan otteluohjelma kaudelle 2013/14 on julkistettu  8.7.2013. Suomen Koripalloliitto. Viitattu 8.9.2014.
27. ↑  Korisliigassa ei pelata älypallolla ensi kaudella  1.10.2013. YLE Urheilu. Viitattu 8.9.2014.
28. ↑  Korisliiga.fi julkaistu  13.2.2014. Suomen Koripalloliitto. Viitattu 8.9.2014.
29. ↑  Namika Lappeenranta jäädytti Pasi Riihelän pelipaidan  5.4.2014. Suomen Koripalloliitto. Viitattu 8.9.2014.
30. ↑  Kalevi Tuomisen, Olavi Ahosen, Arvo Jantusen ja Seija Leinon paidat Pyynikin kattoon  8.2.2014. Tampereen Pyrintö.  Arkistoitu 22.7.2018. Viitattu 8.9.2014.
31. ↑  Korihait jäädyttää Erkki Saariston pelipaidan  15.4.2014. Suomen Koripalloliitto. Viitattu 8.9.2014.
32. ↑  Karhun Eskolalle kahden ottelun kilpailukielto  25.2.2014. Suomen Koripalloliitto. Viitattu 9.9.2014.
33. ↑  Williamsille kilpailukieltoa, Niemiselle sakkoja  10.4.2014. Suomen Koripalloliitto. Viitattu 9.9.2014.
34. ↑  Bisonsin Iisalo yhden ottelun kilpailukieltoon  28.4.2014. Suomen Koripalloliitto.  Arkistoitu 2.5.2014. Viitattu 9.9.2014.
35. ↑  Korisliigassa Susijengi-kokemusta 1006 ottelun verran  27.9.2013. Suomen Koripalloliitto. Viitattu 9.9.2014.
36. ↑  Susijengin Kaunisto palaa Kouvoihin  5.12.2013. Suomen Koripalloliitto. Viitattu 9.9.2014.
37. ↑  Susijengin ikitaistelija Kimmo Muurinen palaa Honkaan  28.2.2014. Suomen Koripalloliitto. Viitattu 9.9.2014.
38. ↑  Jaraun Burrows Tapiolan Hongan uusi vahvistus  19.8.2013. Suomen Koripalloliitto. Viitattu 9.9.2014.
39. ↑  Takamiesikoni Roope Suonio palaa Namika Lahden paitaan  22.11.2013. Suomen Koripalloliitto. Viitattu 9.9.2014.
40. ↑  "Loimaan La Bomba" Mikko Koivisto Turkin pääsarjaan  18.2.2014. Suomen Koripalloliitto. Viitattu 9.9.2014.
41. ↑  Pyrintö kesytti Bisonsin kolmannen kerran, varmisti runkosarjan voiton  7.4.2014. Suomen Koripalloliitto. Viitattu 9.9.2014.
42. ↑  Neljän viime kauden mestarit eeppisessä huippuottelussa YLE TV2:lla sunnuntaina  11.1.2014. Suomen Koripalloliitto. Viitattu 9.9.2014.
43. ↑  Pyrintö katkaisi tylysti Bisonsin voittoputken  12.1.2014. Suomen Koripalloliitto. Viitattu 10.3.2016.
44. ↑  Korisliigan runkosarja päätökseen, Pyrintö rikkoi runkosarjan voittoennätyksen  16.4.2014. Suomen Koripalloliitto. Viitattu 9.9.2014.
45. ↑  Korisliigan pudotuspelikamppailu tiivistyi entisestään  4.4.2014. Suomen Koripalloliitto. Viitattu 9.9.2014.
46. ↑  Korisliigan viimeiset pudotuspelipaikat Lahdelle ja Kouvoille  12.4.2014. Suomen Koripalloliitto. Viitattu 9.9.2014.
47. ↑  Kobrien Fogg runnoi 51 pistettä, Korikobrat voittoon Pohjanmaan taistossa  19.3.2014. Suomen Koripalloliitto. Viitattu 9.9.2014.
48. 1 2 3 4  Kaunistosta ensimmäinen suomalainen levypallokuningas  16.4.2014. Suomen Koripalloliitto. Viitattu 9.9.2014.
49. ↑  Curryn tripla-tupla pääsarjahistorian kaikkien aikojen 34.  4.3.2014. Suomen Koripalloliitto. Viitattu 9.9.2014.
50. ↑  Katajan Sami Lehtoranta Korisliigan joulukuun pelaaja  2.1.2012. Suomen Koripalloliitto. Viitattu 9.9.2014.
51. ↑  Pyrintö-kippari Antero Lehto Korisliigan lokakuun pelaaja  1.11.2013. Suomen Koripalloliitto. Viitattu 9.9.2014.
52. ↑  Kataja-sentteri Mike Morrison Korisliigan marraskuun pelaaja  1.12.2013. Suomen Koripalloliitto. Viitattu 9.9.2014.
53. ↑  Voitokkaan Pyrinnön BJ Raymond Korisliigan joulukuun pelaaja  1.1.2014. Suomen Koripalloliitto. Viitattu 9.9.2014.
54. ↑  Kyle Fogg ja Niina Laaksonen Korisliigojen tammikuun pelaajat  1.2.2014. Suomen Koripalloliitto. Viitattu 9.9.2014.
55. ↑  Huippujoukkueita vastaan kunnostautunut Teemu Rannikko nimetty Korisliigan helmikuun pelaajaksi  29.3.2014. Suomen Koripalloliitto. Viitattu 9.9.2014.
56. ↑  Teräkuntoisten Kouvojen Ville Kaunisto Korisliigan maaliskuun pelaaja  31.3.2014. Suomen Koripalloliitto. Viitattu 9.9.2014.
57. ↑
58. 1 2  Lehtorannalle 3000. levypallo, Williamsille 1500. onnistunut vapaaheitto  8.2.2014. Suomen Koripalloliitto. Viitattu 8.2.2014.
59. ↑
60. 1 2  Virtasesta Korisliigan kaikkien aikojen kaukoheittojen ykkösmies, Rannikolle 900 syöttöä täyteen  14.3.2014. Suomen Koripalloliitto. Viitattu 5.4.2014.
61. ↑
62. ↑
63. 1 2 3  Korisliigassa keskiviikkona merkkipaalujen ilta  3.4.2014. Suomen Koripalloliitto. Viitattu 5.4.2014.
64. ↑   (Arkistoitu – Internet Archive)
65. ↑  Damon Williams 600 riiston rajapyykille  11.10.2013. Suomen Koripalloliitto. Viitattu 14.10.2013.
66. ↑  Timo Heinonen 200 blokin kerhoon  17.10.2013. Suomen Koripalloliitto. Viitattu 18.10.2013.
67. 1 2  Syöttörajat paukkuivat Korisliiga-kierroksella  7.12.2013. Suomen Koripalloliitto. Viitattu 22.12.2013.
68. ↑  Petri Virtanen rikkoi 1600 syötön rajan  21.12.2013. Suomen Koripalloliitto. Viitattu 22.12.2013.
69. ↑  Bisonsin Nikkarinen rikkoi 600 syötön rajan  4.1.2014. Suomen Koripalloliitto. Viitattu 1.2.2014.
70. ↑  Samu Kaaresvirralle 500 syöttöä täyteen  23.1.2014. Suomen Koripalloliitto. Viitattu 1.2.2014.
71. ↑  Damon Williams 400 blokin kerhoon  31.2.2014. Suomen Koripalloliitto. Viitattu 1.2.2014.
72. ↑  Sami Lehtoranta ylitti 800 syötön rajan  5.3.2014. Suomen Koripalloliitto. Viitattu 5.4.2014.
73. ↑  KTP:n Heinonen ylitti 2000 levypallon rajan  21.3.2014. Suomen Koripalloliitto. Viitattu 5.4.2014.
74. ↑  Kaunistolle 2000 levypalloa, Nenoselle 2000 pistettä  10.4.2014. Suomen Koripalloliitto. Viitattu 14.4.2014.
75. ↑  Karhun Sarcevic yli 1000 syötön rajan  12.4.2014. Suomen Koripalloliitto. Viitattu 14.4.2014.
76. ↑  Virtanen rikkoi riistorajoja päätöskierroksella  17.4.2014. Suomen Koripalloliitto. Viitattu 21.4.2014.
77. ↑   (Arkistoitu – Internet Archive)
78. 1 2
79. ↑   (Arkistoitu – Internet Archive)
80. 1 2
81. 1 2
82. ↑  yle.fi/urheilu/pyrinto\_ja\_kataja\_korisliigan\_finaaleihin\_-\_loimaalla\_nahtiin\_uskomaton\_jatkoaikakamppailu/7232849?origin=rss
83. ↑
84. ↑
85. ↑   (Arkistoitu – Internet Archive)
86. ↑
87. ↑
88. ↑   (Arkistoitu – Internet Archive)
89. ↑   (Arkistoitu – Internet Archive)
90. ↑
91. ↑
92. 1 2 3
93. ↑  Pyrinnön Williams kahmi 800. levypallonsa  29.4.2014. Suomen Koripalloliitto. Viitattu 2.5.2014.
94. ↑
95. ↑
96. 1 2 3  Matinen, Lehtoranta ja Virtanen rajapyykeillä  4.5.2014. Suomen Koripalloliitto. Viitattu 21.6.2014.
97. ↑
98. ↑
99. ↑
100. ↑
101. ↑
102. ↑
103. 1 2
104. ↑
105. 1 2 3 4 5
106. ↑
107. ↑   (Arkistoitu – Internet Archive)
108. ↑   (Arkistoitu – Internet Archive)
109. ↑
110. ↑
111. 1 2
112. ↑
113. ↑   (Arkistoitu – Internet Archive)
114. ↑

Koripallon miesten SM-sarjan kaudet

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1930-luku |  |  |  |  |  |  |  |  | 1939 | 1940 |
| 1940-luku | 1941 | 1942 |  | 1944 | 1945 | 1946 | 1947 | 1948 | 1949 | 1950 |
| 1950-luku | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| 1960-luku | 1961 | 1962 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2020-luku | 2020–21 |